Serchhipah Independence Day pualin Har Ghar Tiranga campaign nei dawn,"1543/2024-2025 Dated Serchhip, the 12th August, 2024: India ram zalenna champhaphak lawmna kal zelah August ni 13 atanga August ni 15 thleng hian Serchhipah Har Ghar Tiranga campaign neih a ni dawn a. Hemi pual hian kawng zawh ‘Tiranga Yatra’, mimal in tina flag zar ‘Har ghar tiranga’ leh office tina thutiam sawi rualna hun hman a ni ang. August ni 13 zing karah Serchhip Bazar atangin AOC kawn thleng hnam puanzar nen kawng zawhna hun, ‘Tiranga Yatra’ neih a ni dawn a. Serchhip Town area chhunga zirlai naupang zawng zawng te leh mipui a duh apiang kawng zawhnaa tel turin Serchhip DC chuan a sawm a, vawiin khan hriattirna a tichhuak a ni. Serchhip DC chuan Har Ghar Tiranga pualin August ni 13 atanga August ni 15 thlengin mahni in theuhah hnam puanzar zar turin Serchhip District mipui te a ngen a, VC te hnenah an area theuha sem chhuah turin India flag pek an ni bawk. Heng an flag zar te hi thla lakpui a, www.harghartiranga.com ah upload turin mipuite ngen an ni a. Heng an thlalakte hi social media ah a tam thei ang ber thehdarh turin DC chuan mipuite a ngen bawk a ni. India Independence Day pual vek hian Serchhip District chhunga office zawng zawng te chu August ni 13 atanga August 15 inkar chhungin an remchan ni-ah Independence Day puala thutiam (pledge) sawi rual turin DC chuan hriattir bawk a ni.",Dated: 12 th Aug 24 3:07 PM,https://dipr.mizoram.gov.in/post/serchhipah-independence-day-pualin-har-ghar-tiranga-campaign-nei-dawn